報恩寺南池聯句
作者：陸龜蒙
朝代：唐

paragraphs: 古岸涵碧落，虛軒明素波。
坐來魚陣變，吟久菊□多。
秋草分杉露，危橋下竹坡。
遠峰青髻竝，□□□髯和。
趙論寒仍講，支硎僻亦過。
齋心曾養鶴，揮翰好邀鵝。
倚石收奇藥，臨溪藉淺莎。
桂花晴似拭，荷鏡曉如磨。
翠出牛頭聳，苔深馬跡跛。
繖欹從野醉，巾側任田歌。
跁跒松形矮，般跚檜樾矬。
香飛僧印火，泉急使鑣珂。
菱鈿真堪帖，蓴絲亦好拖。
幾時無一事，相伴著煙蘿。